PROIECT

CONSILIUL MUNICIPAL ORHEI

DECIZIE

Nr.\_\_\_\_\_\_\_\_\_\_\_

din \_\_\_\_\_\_\_\_\_\_\_

Cu privire la coordonarea

tarifelor de cazare pentru

un pat/loc în ÎM Hotelul „CODRU”

În temeiul art.14 lit.q) din Legea privind administraţia publică locală nr.436 – XVI din 28 decembrie 2006, art.6 din Legea cu privire la antreprenoriat și întreprinderi, art.7 din Legea nr.246 din 23.11.2017 cu privire la întreprinderea de stat și întreprinderea municipală, examinând informația prezentată de administratorul general al Î.M. Hotelul ,,Codru” Orhei dl Leonid NAUC,

**CONSILIUL MUNICIPAL ORHEI DECIDE :**

1. Se coordonează tarifele la cazare pentru un pat/loc în Î.M. Hotelul „Codru” conform anexei la prezenta decizie.

2. Se abrogă decizia Consiliului Municipal Orhei nr. 6.9 din 16.06.2017 “Cu privire la aprobarea tarifelor de cazare pentru un pat/loc în Î.M. Hotelul „Codru”.

3. Prezenta decizie intră în vigoare la data includerii acestei în Registrul de Stat al actelor locale.

4. Controlul asupra executării prezentei decizii revine viceprimarului de ramură, dna

Marina CRAVCENCO.

Viceprimar mun. Orhei Marina CRAVCENCO

Viceprimarul mun. Orhei Diana MEMEȚ

Specialist (Jurist) Ilie NEVMERJIȚCHI

**Autor:**

Administrator general

Î.M. Hotelul ,,Codru” Orhei Leonid NAUC

Secretar al

Consiliului municipal Orhei Ala BURACOVSCHI

Anexa nr. 1

la proiectul de decizie

nr.\_\_\_\_\_ din \_\_\_\_\_\_\_\_\_\_\_

Tarifele de cazare pentru un pat/loc în Î.M. Hotelul CODRU

pentru 44 camere cu 82 locuri

|  |  |  |  |  |
| --- | --- | --- | --- | --- |
| Categoria camerelor,  numărul de pat/locuri | Preț pentru un pat/loc (lei) | | | Prețul pentru una cameră (lei) |
| Tarif | TVA 10% | Total |
| Categorie superioară 2 camere, pat-dublu | 340-91 | 34-09 | 375-00 | 750-00 |
| Categoria I  1 cameră, pat-single | 263-64 | 26-36 | 290-00 | 290-00 |
| Categoria I  1 cameră, pat-dublu | 218-18 | 21-82 | 240-00 | 480-00 |
| Categoria I (renovat)  1 cameră, pat-dublu | 240-91 | 24-09 | 265-00 | 530-00 |
| Categoria II  1 cameră, pat-dublu | 145-45 | 14-55 | 160-00 | 320-00 |
| Categoria III  1 cameră, pat-dublu | 136-36 | 13-64 | 150-00 | 300-00 |
| Grup în număr de 5 persoane și mai multe | 227-27 | 22-73 | 250-00 | 250-00 |
| Grup în număr de 30 persoane și mai multe, participanți la măsuri culturale organizate în municipiul Orhei | 54-55 | 5-45 | 60-00 | 120-00 |

Administrator general Î.M. Hotelul “CODRU” Leonid NAUC

Contabil șef Î.M. Hotelul „CODRU” Tatiana MAXIMOV

**Întreprinderea Municipală Hotelul “CODRU”**

**Notă informativă**

**cu privire la aprobarea deciziei**

***“Cu privire la coordonarea tarifelor de cazare pentru un pat/loc în Î.M. Hotelul “CODRU”***

În temeiul prevederilor Legii privind administraţia publică locală nr.436-XVI din 28.12.2006, art.14, art.7 din Legea nr.246 din 23.11.2017 cu privire la întreprinderea de stat şi întreprinderea municipală, autoritatea deliberativă a administrației publice locale aprobă, în condiţiile legii, nomenclatorul şi tarifele la serviciile prestate pentru instituţiile publice şi serviciile publice de interes local din subordine.

Astfel, Întreprinderea Municipală Hotelul „CODRU” Vă aduce la cunoștință că prin decizia Consiliului municipal nr. 6.9 din 16.06.2017 Cu privire la aprobarea tarifelor de cazare pentru un pat/loc în Î.M. Hotelul CODRU, în conformitate cu art.14 din Legea privind administrația publică locală nr.436-XVI din 28.12.2006 au fost stabilite tarifele la cazare pentru un pat/loc, conform anexei.

Conform modificărilor art.96 lit.b) din Codul Fiscal nr.1163-XIII din 24.04.1997 al Republicii Moldova privitor la Modul de calculare și achitarea a T.V.A. (*Legea pentru modificarea și completarea unor acte legislative nr. 229 din 01.11.2018; Legea pentru modificarea și completarea unor acte legislative nr.178 din 26.07.2018)*, survine necesitatea imperativă de a coordona și a stabili, în corespundere cu legislația în vigoare, noi tarife de cazare pentru un pat/loc în Î.M. Hotelul „CODRU”, prin reducerea cotei T.V.A. de 20% la 10% pentru serviciile de cazare, indiferent de categoria de confort, conform anexei.

Prin urmare, proiectul de decizie prezentat spre aprobare are drept scop aducerea în corespundere cu prevederile actelor legislative existente, precum şi eficientizarea administrării întreprinderii, ţinîndu-se cont de prevederile Codului Fiscal, Legii nr.845-XII din 03.01.1992 cu privire la antreprenoriat şi întreprinderi, Legii nr. 246 din  23.11.2017 cu privire la întreprinderea de stat şi întreprinderea municipală.

**Administrator general Leonid NAUC**